Willis Drummond

Willis Drummond, Baionan 2004 urtean sortutako Rock taldea da.

Jurgi Ekiza (ahotsa, gitarra), Xan Bidegain (baxua), Rafa Rodrigo (gitarra) eta Felix Buff (bateria) dira Baionako talde honetako jatorrizko taldekideak. Geroago Joseba B. Lenoir gitarrista batu zitzaien eta Rodrigok taldea utzi, eta, egun, Vincent Bestavenek osatzen du laukotea. 70eko hamarkadako hard-rockaren (hastapenetan, AC/DC zuten erreferentzia nagusi taldekideek) eta Fugazi bezalako hardcore taldeen arteko uztarketa gisa definitua izan da Willis Drummonden musika. Diskotik diskora hazi egin da haren oihartzuna, eta egungo talde arrakastatsuenetakoa da.

Ibilbidea 
2004 urteko abenduan lehen kontzertua eman zuten, Heletako Garra ostatuan, Willis Drummond taldea sortu berri zuten Jurgi Ekiza, Pierre-Antoine Fort eta Xan Bidegain-ek. 50 kontzertu inguru eman eta, Fort-ek taldea utzi zuen eta Felix "Rüdiger" Buff taldean sartu zen,
2007an, beraiek ekoizturiko Anthology diskoa kaleratu zuten. 2009an, Bidehuts zigiluaren laguntzaz, disko berria kaleratu zuten, honen izena taldearena bezalaxe izanik Willis Drummond. 2010 urtean aurreneko zuzeneko diska atera zuten, Hondarribiko Psilocybenea aretoan grabatu eta izen hori eman ziotena. Hurrengo diskoa Instanteak izan zen, 2011an kaleratua.

2012an A ala B diskoa atera zuten eta arrakasta handia izan zuen. Europan zehar 200 kontzertutik gora eman zituzten. Bira erraldoi honen ondoren etenaldi bat egitea erabaki zuten atseden hartzeko. 2015ean Herri Urratsen abestia egiteko elkartu ziren berriz eta 2016an Tabula Rasa diskoarekin itzuli ziren. Disko honetako hainbat abesti ezagunak egin ziren, "Athabasca" eta "Joan Ikustera" esate baterako.

2018an zuzeneko bigarrena kaleratu zuten, Willis Drummond Live izenekoa, eta aurreko diskotako abestien bilduma izan zen. 2019an Zugzwang diskoa atera zuten. COVID-19 pandemiak eragindako etenaren ondoren aretoetako kontzertu bereziak antolatu zituzten eta zuzeneko disko berri bat atera zuten abesti hauek jasoaz. 2021ean Ane filmaren abestia ere egin zuten, "Nahi eta nahi ez" izena duena.
2022an Hala ere, taldearen 7garren estudioko lana.

Jurgi Ekizak bakarlari gisa ere jorratu du bere bidea.

Taldekideak 
 Xan Bidegain - Baxua.
 Felix "Rüdiger" Buff - Bateria.
 Vincent Bestaven "Botibol" - Gitarra
 Jurgi Ekiza - Gitarra eta ahotsa.

Taldekide ohiak 
 Pierre-Antoine Fort - Bateria
 Stéphane Paulini "Pollux" - Teklatuak
 Rafa Rodrigo - Gitarra
 Joseba B. Lenoir - Gitarra.

Diskografia 

 Anthology (Autoekoizpena, 2007)
 Willis Drummond (Bidehuts, 2009)
 Psilocybenea 2009/09/19 (Bidehuts, 2010)
 Istanteak (Bidehuts, 2011)
 A ala B (Bidehuts, 2012)
 Tabula Rasa (Tabula Rasa Records, 2016)
 Willis Drummond - Jon Iraundegi (Banizu Nizuke, 2017) - 2 abesti (Ta gu munduan eta 6ak ta laurden )
 Willis Drummond Live (Tabula Rasa Records, 2018)
 Zugzwang (Tabula Rasa Records, 2019)
Garai bereziendako kontzertu berezia (Tabula Rasa Records, 2021)
Hala ere (Tabula Rasa Records, 2022)

Kolaborazioak 
 Txinaurriak. Mikel Laboari ikasitako kantuak (Bidehuts, 2010)
 Kantuz. Euskal Presoak Etxerat (2011)
 Euskal Herria Zuzenean, 2013 (2013)
 Hala Bedi irratia 30 urte kolpez kolpe! (2013)
 Herri Urrats 2015 (2015)
 Gazte Akelarrea (2017)

Erreferentziak

Ikus, gainera 
 Euskal Herriko musika garaikidea
 Ipar Euskal Herriko abeslariak

Kanpo estekak 
 Willis Drummond taldearen Myspacea
 Bidehuts zigiluaren webgunea
 «Willis Drummond» www.badok.eus 

Baionako musika taldeak
2000ko hamarkadako musika taldeak
2010eko hamarkadako musika taldeak
Euskal Herriko rock musika taldeak
Euskal Herriko musika taldeak